यस्तो बेलामा जनतालाई सेयर दिने विषय के कति रुपमा प्रभावकारी हुन सक्छ भन्ने बारेमा सरकारले सोच विचार गर्नु जरुरी भएको छ । कुनै समय थियो, जलविद्युत् कम्पनीको सेयर भनेपछि जनता उत्साहित हुँदै आवेदनका लागि लालायित हुन्थे । तर अहिले अवस्था त्यस्तो छैन । माथिल्लो तामाकोशीको एक कित्ता सेयर किन्नेले चालु आवमा २ रुपैयाँ घाटा खाइरहेको छ । आगामी आवमा समेत प्रतिसेयर ३० पैसा घाटा खाने अवस्था छ ।
